Стваральнікі “Граю” адмовіліся ад простага шляху і кожны зал аформілі па-рознаму: ёсць шляхетная заля, ёсць заля Малевіча і заля Кандзінскага, а ёсць памяшканне, аздобленае ў стылі беларускай мастачкі Алены Кіш, якая малявала рай на дыванах, – тут плануецца адзначаць вяселлі. Для кожнай залі будзе асобнае меню: “У нас жа кафэ “Грай”– во мы і пагулялі”, – тлумачыць Алег каля невялічкай сцэны. Калі праект задумваўся, ішла размова пра тое, каб пастаянна працаваць з музычнымі камандамі этнічнага накірунку: “І гэта не абавязкова фолк, у Беларусі зараз шмат такой музыкі робіцца”. А пакуль “Грай” адкрыты ў тэставым рэжыме: